**Radionice s roditeljima „Rastimo zajedno“**

  Autorice: Ninoslava Pećnik i Branka Starc

Program radionica s roditeljima “Rastimo zajedno” **namijenjen je roditeljima najmlađe djece u dobi do četiri godine života.**

Svrha Programa je omogućiti protok informacija, znanja, vještina i podrške koji roditeljima koriste u ispunjavanju njihovih roditeljskih odgovornosti te promiču osobni rast i razvoj kompetentnosti roditelja i djeteta.

Glavni cilj Programa je stvoriti poticajno i osnažujuće okruženje u kojemu roditelji s voditeljicama radionica i s drugim roditeljima:

* razmjenjuju ideje o načinima na koje žive svoje roditeljstvo,
* upoznaju bolje sebe kao roditelja,
* prepoznaju načine na koje se odnose prema svojem djetetu
* te doznaju i za druge moguće načine odnošenja prema djetetu.



Također se upoznaju sa znanstvenim stajalištima

* o razvojno poticajnoj interakciji roditelja i djeteta, kao i
* o roditeljstvu na dobrobit djeteta i roditelja.

Program radionica s roditeljima “Rastimo zajedno” sastoji se od jedanaest dvosatnih konceptualno i tematski povezanih radionica koje provode posebno educirani voditeljski timovi stručnjaka za podršku ranom razvoju djeteta:



1. **Roditelji 21. stoljeća**
2. **Četiri stupa roditeljstva**
3. **Roditeljski ciljevi i psihološke potrebe djeteta**
4. **Sva naša djeca i kako ih volimo**
5. **Slušanje – važna vještina roditeljstva**
6. **Kako dijete uči o svijetu oko sebe?**
7. **Postavljanje granica: zašto i kako?**
8. **Biramo i kreiramo rješenja**
9. **Roditeljske odgovornosti i još poneka pitanja**
10. **Biti roditelj: utjecaji i izbori**
11. **Završetak i novi početak**

Nakon završetka Programa radionica, roditelji se obično nastave susretati u Klubu roditelja Rastimo zajedno.

Na radionicama sudjeluje 8-12 roditelja, a koristite se različiti oblici rada, ovisno o cilju i sadržaju pojedine aktivnosti. Kratka predavanja uz PPT prezentacije, vježbe i rad na različitim zadacima izmjenjuju se s razgovorom na određenu temu i razmjenom iskustva u malim ili većim grupama. Svaka radionica „začinjena“ je i ponekom igrom i/ili kratkim filmom.

Program je razvijen tijekom 2008. i 2009. godine u suradnji s voditeljicama i roditeljima koji su sudjelovali u dva pilot-projekta u ukupno 25 dječjih vrtića u Hrvatskoj. Priručnik za voditeljice Programa radionica s roditeljima Rastimo zajedno izdan je 2010. godine, a zbog interesa stručne javnosti popratilo ga je i izdavanje knjige Pećnik, N. i Starc, B. (2010) Roditeljstvo u najboljem interesu djeteta i podrška roditeljima najmlađe djece. Zagreb: Ured UNICEF-a za Hrvatsku. Do sada je za vođenje radionica oducirano oko 70 timova. U RH.

Program radionica s roditeljima „Rastimo zajedno” nastao je unutar Projekta za podršku roditeljstvu u zajednici u okrilju Programa za rani razvoj djece i poticajno roditeljstvo “Prve 3 su najvažnije!” Ureda UNICEF-a u Hrvatskoj. Potporu razvoju programa dala je i Agencija za odgoj i obrazovanje RH, Odsjek za predškolski odgoj.

**Timovi za provedbu radionica Rastimo zajedno:**

|  |
| --- |
| TIM 1 |
| Stručni suradnik Barbara Mikluš prof.; pedagog mentor |
| Odgojiteljica Jadranka Kostanjčar |
| Odgojiteljica Suzana Krajcar |

|  |
| --- |
| TIM 2 |
| Stručni suradnik Petra Brnić prof.; psiholog |
| Odgojiteljica Nena Martinović; odgojitelj mentor |
| Odgojiteljica Marija Adamović |

|  |
| --- |
| **OBAVIJEST O TERMINU BUDUĆIH RADIONICA:** |



